Presentation de Jesus in le Templo

Le Presentation de Jesus in le Templo, festivitate liturgic celebrate le 2 de februario, celebra un episodio del infantia de Jesus. Illo es etiam le data in le qual on commemora le Festa del Candelaria (festa al lumine de candelas), un festa de origine pagan e latin commemorate traditionalmente in alcun paises, que plus tarde deveniva un festa religiose christian.

In le Ecclesia Orthodoxe e in alcun Ecclesias catholic oriental, illo es un del dece-doce Grande Festas, e es a vices appellate Hypapante (literalmente "Incontro", in grec); altere nomines traditional es Die de Nostra Dama del Candellas, o del Candelaria, o del Purification del Virgine Maria. In le Ecclesia Catholic Apostolic Roman, iste festivitate religiose es un del plus importante, essente celebrate inter le Festa del Conversion de Sancte Paulo, le 25 de januario, e le Festa del Throno de Sancte Petro, le 22 de februario.

In le rito latin del Ecclesia Catholic, le Presentation de Jesus in le Templo es le quarte Mysterio Joyose del Sancte Rosario. Con le reforma liturgic del Concilio Vatican II, iste festivitate ha essite appellate le festa del Presentation del Senior.

Categoria:Vita de Jesus Christo in le Nove Testamento